**OPIS POSLOVA I PODACI O PLAĆI ZA RADNO MJESTO VIŠI STRUČNI SURADNIK ZA GOSPODARSTVO**

**OPIS POSLOVA:**

**Obavlja poslove u vezi gospodarskog razvoja, poduzetništva, turizma, obrta i ugostiteljstva. Surađuje s drugim upravnim odjelima Grada, tijelima javne vlasti, fizičkim i pravnim osobama radi obavljanja poslova iz svojega djelokruga rada.**

**Radi na osnivanju i razvoju gospodarskih zona te na imovinsko-pravnim poslovima koji se odnose na poduzetničke zone i razvoj gospodarstva i srodnih djelatnosti.**

**Izrađuje izvješća i programe za potrebe Gradskog vijeća i Gradonačelnika.**

**Surađuje u pripremi nacrta odluka i drugih akata za Gradsko vijeće i Gradonačelnika.**

**Vodi upravni postupak i rješava u upravnim stvarima.**

**Priprema dodjelu potpora tradicionalnim obrtima i inovatorima.**

**Obavlja i druge poslove po nalogu voditelja Odsjeka i pročelnika.**

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19), uvećano za 0,5 % za svaku navršenu godinu radnoga staža.